În 1940, sub ultimatum, România cedează Basarabia Uniunii Sovietice. Noile autorități organizează propriul sistem de conducere a regiunii. Plasa Tîrnova este transformată în raionul Tîrnova. În același an debutează deportările staliniste a populației civile: 10 bărbați, 7 femei și 11 copii ajung în regiunile Omsk și Novosibirsk (Siberia). Cel de-al doilea Război mondial a curmat viețile la 67 bărbați tîrnoveni. Cât luptele erau în toi, în anii 1944-1945, cca. 21 de bărbați din Tîrnova au fost arestați pentru așa-numită „agitație antisovietică”. Urmează anul 1949 când sovieticii au efectuat operațiunea „SUD” deportând în regiunea Tiumen 76 bărbați și 92 femei (inclusiv copii) din Tîrnova.